கேள்வி: சரண்ஜித் சிங் சன்னி - வரலாறு பற்றி தகவல் சொல்.
பதில்: பஞ்சாப் மாநிலத்தின் மக்ரோனா காலன் என்ற கிராமத்தில் 2 ஏப்ரல்,1972இல் எஸ். ஹர்சா சிங், தாய் அஜ்மீர் கவுருக்கு மகனாகப் பிறந்தார் சரண்ஜித் சிங். பள்ளிப்படிப்பை முடித்த பின் இவர் சண்டீகரில் உள்ள ஸ்ரீ குரு கோவிந்த் சிங் கல்லூரியில் இளங்கலைப் படிப்பும், பின்னர் பஞ்சாப் பல்கலைக்கழகத்தில் சட்டப் படிப்பையும் முடித்தார். பிறகு பஞ்சாப் தொழில்நுட்ப பல்கலைக்கழகத்தில் (ஜலந்தர்) முதுகலை மேலாண்மைப் படிப்பு முடித்தார். எதிர்க்கட்சித் தலைவராக இருந்தபோது ஆட்சி இயலில் முதுகலைப் பட்டம் பெற்றார்.[https://theprint.in/politics/who-is-charanjit-singh-channi-the-man-who-is-set-to-be-punjabs-first-dalit-sikh-cm/736168/?fbclid=IwAR1wXHajfYQzEGDEFcp03uUGCkbxZIt6i1XINv8JKgoDI3jBANTAmDUjhvY Who is Charanjit Singh Channi, the man who is set to be Punjab’s first Dalit Sikh CM] காங்கிரசு தொகுதியை தர மறுத்ததால் கட்சி சாராமல் போட்டியிட்டு 2007இல் இவர் முதல் முறையாக சம்கௌர் சாகிப் சட்டமன்றத் தொகுதியிலிருந்து பஞ்சாப் சட்டமன்றம் தேர்வானார் அதன் பின் 2012, 2017இல் காங்கிரசு சார்பாக போட்டியிட்டு வென்றார். மூன்று முறை தொடர்ந்து சம்கௌர் சாகிப் சட்டமன்றத் தொகுதியிலிருந்து உறுப்பினராக இருக்கிறார்.[https://www.bbc.com/tamil/india-58616800 பஞ்சாபின் தலித்' முதல்வர் சரண்ஜித் சன்னி]
கேள்வி: சரண்ஜித் சிங் சன்னி - 2022 தேர்தல் பற்றி விளக்கவும்.
பதில்: சட்டமன்ற காலத்தின் முடிவில், 2022 சட்டமன்றத் தேர்தலுக்கான இந்திய தேசிய காங்கிரசு கட்சியின் முதலமைச்சர் வேட்பாளராக சன்னி நியமிக்கப்பட்டார்.இவர் 2022 பஞ்சாப் சட்டப் பேரவைத் தேர்தலில் சம்கவுர் சாஹிப் மற்றும் பதவுர் சட்டமன்றத் தொகுதிகளில் போட்டியிட்டார். ஆனால் ஆம் ஆத்மி கட்சி சார்பில் போட்டியிட்ட வேட்பாளர்களிடம் இந்த இரண்டு இடங்களையும் இழந்தார்.